Lucius Malfoy

Lucius Malfoy adalah watak rekaan dalam siri Harry Potter karya J. K. Rowling. Lucius Malfoy adalah salah satu watak antagonis dalam siri tersebut. Dalam filem yang diadaptasi daripada novel ini, ia dilakonkan oleh Jason Isaacs.

Nama Lucius, salah satu nama Rom yang umum, kemungkinan diambil dari nama seorang diktator Rom Lucius Sulla; Maharaja Rom Lucius Domitius Ahenobarbus (yang juga dikenal sebagai Nero), atau daripada Lucius Accius (170 SM) penyair yang menulis "oderint dum metuant", "biarkan mereka membenci, selama mereka ketakutan". Ada juga Santo Lucius (Lucius dari Britania), raja mitos dari Britons. Lucius juga nama dari Maharaja Rom yang bertempur dengan Raja Arthur. Nama ini juga boleh dikaitkan dengan  Lucifer", nama syaitan. Lucifer juga diterjemahkan sebagai "pembawa terang".

Nama belakang Malfoy diambil dari bahasa Perancis mal foi dan mal foy, yang masing-masing membawa maksud jahat dan kesetiaan.

Latar Belakang
Lucius Malfoy adalah seorang ketua keluarga sihir dari keturunan berdarah tulen, keluarga Malfoy. Beliau tinggal bersama isteri dan anaknya hingga 1996 di tanah keluarga Malfoy di Wiltshire. Beliau adalah anggota Lembaga Sekolah Sihir Hogwarts, hingga anggota lembaga yang lain memecatnya setelah beliau cuba memaksa untuk menggantung pengetua sekolah itu, Albus Dumbledore. Pada penghujung Harry Potter dalam Kumpulan Phoenix, beliau ditangkap bersama beberapa Death Eater yang lain di Jabatan Misteri dan dipenjarakan di penjara Azkaban. 

Lucius Malfoy, anak kepada Abraxas Malfoy (meninggal kerana cacar naga ketika cucunya, Draco, masih kecil), lahir pada 2 Febuari 1954 dan belajar di Sekolah Hogwarts, dan di sana, beliau bertemu dengan bakal isterinya, Narcissa Black. Seperti kebanyakan pelajar lain dari Slytherin, beliau juga menganggotai Death Eater. Beliau berkahwin dengan Narcissa dan mempunyai anak bernama Draco.

Lucius terkenal dengan sifat dermawan yang sering menderma kepada Hospital St. Mungo dan Kementerian Sihir. Beliau juga memiliki hubungan yang sangat baik dengan ahli kementerian dan sering menggunakan pengaruh tersebut untuk keuntungan dirinya sendiri. Lucius juga sempat menjawat sebagai salah seorang ahli Lembaga Sekolah Sihir Hogwarts.

Kesetiaan
Beliau meninggalkan Death Eater dengan segera setelah Voldemort dikalahkan oleh budak berumur satu tahun, Harry Potter. Malfoy mengatakan bahawa dirinya menjadi Death Eater kerana 'disihir' dengan Sumpahan Imperius oleh Voldemort, dan tidak berniat untuk berkhidmat kepada Voldemort. Walaupun penjelasan ini kemudian diterima oleh Kementerian Sihir, sebahagian yang lain, seperti Arthur Weasley, berfikir bahawa dia berbohong. Dan kemudian, apabila Voldemort telah bangkit kembali, ternyata bahawa segalanya itu adalah satu muslihat kepura-puraannya.

Namun,apabila nyawa anaknya,Draco Malfoy dipertaruhkan oleh Lord Voldemort untuk membunuh Profesor Albus Dumbledore,beliau berubah fikiran.Oleh itu,beliau dan keluarganya mengkhianati Lord Voldemort.Lucius Malfoy dan keluarganya melarikan diri dari bertarung dalam peperangan Hogwarts kedua.Beliau akhirnya mendapat cucu yang bernama Scorpius Malfoy.

Salasilah

Lihat juga
 Senarai Watak siri Harry Potter

Death Eater

ca:Cavaller de la mort#Lucius Malfoy
cs:Smrtijed#Lucius Malfoy
de:Figuren der Harry-Potter-Romane#Lucius Malfoy
en:Death Eater#Lucius Malfoy
fr:Univers de Harry Potter#Mangemorts
hu:Halálfaló#Lucius Malfoy
no:Familien Malfang#Lucifus Malfang
pl:Śmierciożercy#Lucjusz Malfoy
fi:Kuolonsyöjät#Lucius Malfoy
sv:Familjen Malfoy#Lucius Malfoy